ตามประมวลกฎหมายแพ่งและพาณิชย์ มาตรา 1523 วรรคสอง กฎหมายกำหนดหลักเกณฑ์ไว้ว่า ภริยาจะเรียกค่าทดแทนจากหญิงอื่นที่แสดงตนโดยเปิดเผยเพื่อแสดงว่าตนมีความสัมพันธ์กับสามีในทำนองชู้สาว ในการฟ้องคดีชู้ที่ฝ่ายภริยาเป็นผู้ฟ้องคดีนั้น สาเหตุที่ทำให้ศาลตัดสินให้ภริยาสามารถเรียกค่าทดแทนจากหญิงชู้ได้มีอะไรบ้าง
1. หญิงชู้ไม่ได้รับว่าตนเองอยู่ในฐานะภริยาอีกคนของสามีโจทก์ และสามีโจทก์ไม่ได้มีพฤติกรรมยกย่องหญิงชู้ฉันภริยา

2. การลักลอบและพยายามปกปิดการกระทำให้ทราบกันตามลำพังระหว่างหญิงชู้และสามีโจทก์

3.  โจทก์และสามีโจทก์แต่งงานแล้วอยู่กินกันเป็นครอบครัวมาเป็นเวลานาน 10 ปีเศษ มีบุตรด้วยกัน 2 คน และครอบครัวโจทก์รักใคร่กันด้วยดี ไม่มีปัญหาแตกแยกกันมาก่อน และ ตัวจำเลยรู้ดีอยู่แล้วว่าสามีโจทก์มีโจทก์เป็นภรรยาอยู่แล้ว และโจทก์และครอบครัวโจทก์ค่อนข้างมีฐานะหน้าตาทางสังคม และลักษณะการเป็นชู้หรือมีความสัมพันธ์ทำนองชู้สาวของจำเลย มีระยะเวลาต่อเนื่องกันมาเป็นเวลานาน และหลังจากโจทก์จับได้ว่า จำเลยมีความสัมพันธ์ในทำนองชู้สาว จำเลยยังไม่ยอมหยุดความสัมพันธ์และยังได้ป่าวประกาศให้คนอื่นรับรู้ เป็นการแสดงความไม่สำนึกผิดและทำให้โจทก์ได้รับความเสียหาย

4. การแอบมีความสัมพันธ์กันแบบลับๆ แอบคบหากัน หรือแอบมีเพศสัมพันธ์กันชั่วครั้งชั่วคราว
คำตอบที่ถูกต้องได้แก่ 3.   
สาเหตุ ดังต่อไปนี้

1.โจทก์และสามีโจทก์แต่งงานแล้วอยู่กินกันเป็นครอบครัวมาเป็นเวลานาน 10 ปีเศษ มีบุตรด้วยกัน 2 คน

2.ครอบครัวโจทก์รักใคร่กันด้วยดี ไม่มีปัญหาแตกแยกกันมาก่อน

3.ตัวจำเลยรู้ดีอยู่แล้วว่าสามีโจทก์มีโจทก์เป็นภรรยาอยู่แล้ว

4.โจทก์และครอบครัวโจทก์ค่อนข้างมีฐานะหน้าตาทางสังคม

5.ลักษณะการเป็นชู้หรือมีความสัมพันธ์ทำนองชู้สาวของจำเลย มีระยะเวลาต่อเนื่องกันมาเป็นเวลานาน

6.หลังจากโจทก์จับได้ว่า จำเลยมีความสัมพันธ์ในทำนองชู้สาว จำเลยยังไม่ยอมหยุดความสัมพันธ์และยังได้ป่าวประกาศให้คนอื่นรับรู้ เป็นการแสดงความไม่สำนึกผิดและทำให้โจทก์ได้รับความเสียหาย

ในการฟ้องคดีชู้ ที่ฝ่ายภริยาเป็นผู้ฟ้องคดีนั้น ทนายความจะต้องพยายามรวมรวมหลักฐานที่เกี่ยวข้องกับการแสดงตนโดยเผยว่าตนเองมีความสัมพันธ์ในทำนองชู้สาวกับสามีโจทก์ นอกจากนี้ในการฟ้องคดี ก็จะต้องบรรยายฟ้องและนำสืบถึงสาเหตุต่างๆ ที่ศาลจะกำหนดค่าเสียหายให้สูงขึ้น เช่น ฐานะทางสังคม ความสัมพันธ์ในครอบครัว พฤติการณ์ความร้ายแรงในการเป็นชู้ เพื่อที่ศาลจะได้กำหนดค่าเสียหายให้เต็มตามฟ้อง
กฎหมายเยาวชนและครอบครัว พรบ,ประมวลกฎหมายแพ่งและพาณิชย์,กฎหมายละเมิด